Μέριχας Κύθνου

Ο Μέριχας είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο δυτικό τμήμα του νησιού και απέχει 7 χιλιόμετρα από τη Χώρα (Κύθνος). Η ονομασία του ενδέχεται να προέρχεται από το φυτό ερείκη ή μυρίκη. Σήμερα είναι το κυριότερο λιμάνι του νησιού έχοντας ακτοπλοϊκή σύνδεση με τον Πειραιά και το Λαύριο. Αναφέρεται από τους προηγούμενους αιώνες ως το ασφαλέστερο και μεγαλύτερο φυσικό λιμάνι της Κύθνου. Ήδη από την δεκαετία του '40 ήταν το κύριο λιμάνι του νησιού και σε αυτό ζούσαν μερικές οικογένειες ψαράδων. Στον Μέριχα λειτουργούσαν τέσσερα καμίνια. Το πιο παλιό υπήρχε ήδη από τον 19ο αιώνα. Στους θερινούς μήνες έχει έντονη τουριστική κίνηση. Σύμφωνα με την απογραφή του 1991 ο πληθυσμός ανερχόταν στους 181 μόνιμους κατοίκους όμως με την απογραφή του 2001 ο πληθυσμός του νησιού ανήλθε στους 289 μόνιμους κατοίκους. Με την απογραφή του 2011 έχει 369 μόνιμους κατοίκους.

Στο βόρειο τμήμα του Μέριχα βρίσκεται το Βρυόκαστρο και στο νότιο τμήμα του είναι η ιστορική εκκλησία της Παναγίας της Φλαμπουριανής. 

Τη δεκαετία του 1970 κατασκευάστηκε το λιμάνι του Μέριχα, ενώ πρωτύτερα οι μετακινήσεις γίνονταν έξω από τον όρμο και ο πληθυσμός μετακινούνταν με καΐκια και βάρκες προς το νησί. Το έτος 2000 κατασκευάστηκαν έργα εξυπηρετήσεως μεγάλων επιβατηγών σκαφών προς διευκόλυνση των κατοίκων και των παραθεριστών.

Δημογραφία

Φωτοθήκη

Παραπομπές

Βιβλιογραφικές πηγές 

 Veloudaki,Chrysanthi Anna (2020). Oria Kastro, an insular medieval settlement and fortress on Kythnos: an architectural, archaeological, and historical investigation. The University of Edinburgh-Thesis.

Χιλιαδάκης, Στέλιος. Οδηγοί Εταιρίας Ελλήνων Τουριστικών Συγγραφέων. Τα νησιά των Κυκλάδων, Κύθνος. Αθήναι: Εμμ. Μαθιουδάκη.
Βενετετούλιας, Γιώργης (2004). Τα κεραμικά της Κύθνου. Αθήνα: Εν Πλω. 

Χωριά της Κύθνου